

[www.kolkolasky.sk](http://www.kolkolasky.sk)

Vážení rodičia,

už 5.rok existuje na Slovensku projekt **Koľko lásky sa zmestí do krabice od topánok?**   
V predvianočnom čase môže každý z nás potešiť osamelých seniorov na Slovensku vianočnými darčekmi. Často je to jediný darček, ktorý dostanú, preto nezabudnime vložiť aj kúsok svojho srdca. V súčasnej náročnej dobe by sme to chceli s Vašou pomocou urobiť aj my.

V roku 2022 by organizátori od škôl radi vyzbierali **láskyplné Krabičky plné lásky.** Ak by niekto mal záujem, môžete prispieť **krabicou** aj tento rok.

**Ako to urobiť?**

**Krabice od topánok** – Stačí ich naplniť maličkosťami, ktoré môžu potešiť babičku alebo deduška v domove dôchodcov. Obidve časti krabice (vrch aj spodok) zabaľte zvlášť.

**Čo môžete do balíčka alebo krabice vkladať?**

***Niečo sladké* –** keksík, perníčky, cukríky, DIA sladkosti, ovocné detské taštičky...

***Niečo teplé*** – káva, ovocný čaj, cappuccino, horúca čokoláda, bylinný čaj...

***Niečo na zábavu*** – krížovky, dobré knihy, kresbičky od detí, pozdrav, medovník, pohľadnicu...

***Niečo slané*** – tyčinky, slané keksy, praclíky, kukuričné chrumky, krekry ...

***Niečo mäkké*** – teplé ponožky, papučky, rukavice, čiapku, šál, uteráčik ...

***Niečo zo srdca*** – ručne kreslená pohľadnica, plyšový macko, soška anjelika, šálka, vianočná

dekorácia...

***Niečo voňavé*** – sprchový gél, telové mlieko, krém na ruky, balzam na pery, parfém ...

**Darčekové krabice**, ktorými chcete prispieť do zbierky, **prineste** **v termíne od 23.11.2022** **do 05.12.2022**. Krabice budú rozdelené pre Domovy sociálnych služieb v Košickom kraji.

**V mene našich starkých Vám úprimne ďakujeme!**